Kigyulladt egy autó Tiszafüreden, egy másik is égett Szolnokon…

Kigyulladt egy terepjáró pénteken délután Tiszafüred külterületén, Szolnokon a Hangya úton égett ki egy kocsi.

Kigyulladt egy terepjáró pénteken délután Tiszafüred külterületén, a Tisza-tó körüli nádasok úgynevezett Réti-morotva részén. A terepjáró teljesen kiégett, de senki nem sérült meg. A lángokat a tiszafüredi hivatásos tűzoltók oltották el. Időben történt közbelépésüknek köszönhetően a tűz nem terjedt át a nádasra, és a terepjáró vontatmánya, egy motorcsónak is sértetlen maradt. A kár több millió forint.

Fotó: Tiszafüredi HTP

Ugyancsak autó égett éjszaka Szolnokon. Szombatra virradóan egy személyautó gyulladt ki a Hangya úton, a kocsi teljes terjedelmében égett. A tüzet a szolnoki hivatásos tűzoltók oltották el, senki nem sérült meg – tudatta a Jász-Nagykun-Szolnok Megyei Katasztrófavédelmi Igazgatóság.

Tetszett a bejegyzés? Tetszik Betöltés...